Seuntjie wat byna verdrink: Ouers vra mense moet aanhou bidEdgar in die hospitaal. Foto: Facebook Edgar Julyan, die seuntjie wat Vrydagmiddag byna verdrink het, se ouers vra dat mense moet aanhou bid vir hom. Maroela Media het vroeër berig die 21 maandeoue sentjie van Potchefstroom, is in ‘n kunsmatige koma om swelling op sy brein te verminder en hy is ook onder ‘n yskombers geplaas om sy liggaamstemperatuur te verlaag. Edgar sou Woensdagoggend wakker gemaak word om te bepaal of daar enige breinskade is. Edgard se ma, Marlene van den Berg-Julyan, het egter Woensdagmiddag op Facebook gesê Edgar se bloeddruk het erg geval. “Hy kan nie nou wakker gemaak word nie. Maar hulle gaan nou die breindruk-metertjie uit sy koppie haal! Hou asseblief aan om te bid,” het sy gesê. Marlene het Dinsdag geskryf dat Edgar se dokter sê hy is tevrede met sy vordering. “Hy het sy handjies en voetjies beweeg, tong uitgesteek en spoegborreltjies geblaas! Ons jubel en juig!” het sy gesê.